
1. VISPĀRĪGĀ INFORMĀCIJA

1.1. Iepirkuma nosaukums un identifikācijas numurs

„ Nacionālās enciklopēdijas šķirkļu korektūras pakalpojuma nodrošināšana”

LNB/2024/16
1.2. Pasūtītājs 

Pasūtītāja rekvizīti:

	Pasūtītāja nosaukums:
	Latvijas Nacionālā bibliotēka (turpmāk LNB)

	Adrese:
	Mūkusalas iela 3, Rīga, LV-1423, Latvija

	Reģistrācijas numurs:
	90000057827

	Tālruņa numurs:
	67806100

	Interneta adrese:
	https://www.eis.gov.lv/EKEIS/Supplier/Organizer/394  

	e-pasta adrese:
	lnb@lnb.lv 


1.3. Kontaktpersona un kontaktpunkts
Kontaktpersona informācijas apmaiņai iepirkuma procedūras ietvaros un kontaktpunkts dokumentu saņemšanai / iesniegšanai ir:

	Vārds, uzvārds:
	Anita Egle-Bērtiņa
	

	Amats:
	Vecākā lietvede
	

	Tālruņa numurs:
	67806100, 29138788
	

	e-pasta adrese:
	anita.bertina@lnb.lv
	

	Darba laiks:
	Katru darba dienu no 9:00 līdz 17:00
	

	Adrese:
	Mūkusalas iela 3, Rīga, LV-1423, Latvija
	


1.4. Iepirkuma priekšmets 

1.4.1. Iepirkuma priekšmets ir Nacionālās enciklopēdijas šķirkļu korektūras pakalpojuma nodrošināšana, saskaņā ar Tehniskajā specifikācijā (Nolikuma 2.pielikums) noteikto apjomu un prasībām.

1.4.2. CPV kods: 79821100-6 – Korektoru pakalpojumi.
1.4.3. Iepirkuma priekšmets nav sadalīts daļās. 
1.4.4. Piedāvājumus var iesniegt par visu iepirkuma priekšmetu kopā. 
1.4.5. Nedrīkst iesniegt piedāvājuma variantus.
1.5. Iepirkuma procedūras veids un piedāvājuma izvēles kritērijs
1.5.1. Iepirkuma metode – iepirkums Publisko iepirkumu likuma 9. pantā noteiktajā kārtībā;

1.5.2. Piedāvājuma izvēles kritērijs – saimnieciski izdevīgākais piedāvājums ar zemākās cenas kritēriju.

1.6. Piedāvājumu iesniegšanas termiņš un vieta

1.6.1. Piedāvājumu iesniegšanas termiņš ir 2024. gada 24. jūlijs, pulksten 10:00;

1.6.2. Piedāvājumu iesniegšanas vieta ir Elektronisko iepirkumu sistēmas e-konkursu apakšsistēma.

1.7. Līguma izpildes laiks un vieta

1.7.1. Līguma darbības termiņš ir 36 mēneši no tā spēkā stāšanās brīža.

1.7.2. Līguma izpildes vieta – Rīgas teritorija, NUTS kods - LV006.

1.8. Informācijas apmaiņas kārtība

1.8.1. Informācijas apmaiņa starp Pasūtītāju un Pretendentu par iepirkuma nolikumu (turpmāk – Nolikums) un tā pielikumiem notiek rakstveidā pa pastu, e-pastu, faksu, nododot personīgi Birojā  1.2.punktā norādītajā adresē vai EIS sistēmā.
1.9. Iepirkuma procedūras Nolikuma saņemšana

1.9.1. Iepirkuma procedūras dokumentācija ir brīvi un tieši elektroniski pieejama Pasūtītāja profilā un e‑konkursu apakšsistēmā vietnē: https://www.eis.gov.lv/EKEIS/Supplier/.

1.9.2. Elektronisko iepirkumu sistēmā reģistrēta ieinteresētā persona var reģistrēties kā Nolikuma saņēmējs; skaidrojumu sk. vietnē: https://www.eis.gov.lv/EIS/Publications/PublicationView.aspx?PublicationId=9856.

1.9.3. Pretendents ar iepirkuma Nolikumu var iepazīties uz vietas 1.2.punktā norādītajā adresē, sākot ar iepirkuma procedūras izsludināšanas brīdi.

1.9.4. Ja Pretendents pieprasa izsniegt iepirkuma Nolikumu drukātā veidā, iepirkuma komisija to izsniedz Pretendentam 3 (trīs) darbdienu laikā pēc tam, kad saņemts attiecīgs pieprasījums, ievērojot nosacījumu, ka pieprasījums iesniegts laikus pirms piedāvājumu iesniegšanas termiņa beigām.

1.9.5. Pretendents uzņemas atbildību sekot līdzi iepirkumu komisijas sniegtajai papildu informācijai, kas tiek publicēta Pasūtītāja pircēja profilā, kur ir publicēts iepirkuma Nolikums.

1.10. Piedāvājumu grozīšana un atsaukšana

1.10.1. Pretendents līdz piedāvājumu iesniegšanas termiņa beigām var atsaukt savu piedāvājumu, iesniedzot iepirkuma komisijai paziņojumu. Paziņojumu iesniedz elektroniski Elektronisko iepirkumu sistēmā.

1.10.2. Pretendents līdz piedāvājumu iesniegšanas termiņa beigām var grozīt savu piedāvājumu, augšupielādējot Elektronisko iepirkumu sistēmā grozīto piedāvājumu vai tā daļu un parakstot grozījumus ar drošu elektronisko parakstu un laika zīmogu vai ar Elektronisko iepirkumu sistēmas piedāvāto elektronisko parakstu. 

1.11. Piedāvājumu atvēršana

1.11.1. Piedāvājumu atvēršana notiek Elektronisko iepirkumu sistēmā. Piedāvājumu atvēršanas sanāksmes finanšu piedāvājumu kopsavilkums ir pieejams Elektronisko iepirkumu sistēmā.
1.12. Piedāvājuma noformēšana

1.12.1. Piedāvājums konkursam jāiesniedz līdz 2024. gada 24. jūlija plkst. 10:00 elektroniski Elektronisko iepirkumu sistēmas e-konkursu apakšsistēmā, ievērojot šādas pretendenta izvēles iespējas:

1.12.1.1. izmantojot e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šīs iepirkuma procedūras sadaļā ievietotās formas;

1.12.1.2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e‑konkursu apakšsistēmas un pievienojot prasībām atbilstošā Elektronisko iepirkumu sistēmas saskarnes laukā (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);

1.12.1.3. elektroniski sagatavoto piedāvājumu šifrējot ārpus e‑konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).

1.12.2. Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām.

1.12.3. Sagatavojot piedāvājumu, pretendents ievēro, ka:

1.12.3.1. Pieteikuma veidlapa un finanšu piedāvājums saskaņā ar e‑konkursu apakšsistēmā iepirkuma procedūras profilam pievienotajām dokumentu veidnēm jāaizpilda tikai elektroniski, katrs atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā un jāpievieno tam paredzētajā iepirkuma procedūras profila sadaļā. Tehniskais piedāvājums jāsagatavo kā atsevišķs elektronisks dokuments ar Microsoft Office 2010 (vai vēlākas programmatūras versijas) vai Adobe Acrobat Reader rīkiem nolasāmā formātā, nodrošinot teksta meklēšanas un kopēšanas iespējas;

1.12.3.2. Iesniedzot piedāvājumu, pretendents to paraksta ar drošu elektronisko parakstu un laika zīmogu vai ar Elektronisko iepirkumu sistēmas piedāvāto elektronisko parakstu. Pretendents pēc saviem ieskatiem dalības pieteikumu, tehnisko piedāvājumu un finanšu piedāvājumu var ar drošu elektronisko parakstu un laika zīmogu parakstīt atsevišķi. Piedāvājumu (tā daļas, ja tās paraksta atsevišķi) paraksta persona, kuras paraksta tiesībām ir jābūt nostiprinātām atbilstoši normatīvajos aktos noteiktajam regulējumam. Ja dokumentāciju paraksta pretendenta pilnvarota persona, pievienojot attiecīgu paraksta tiesīgās personas izdotu pilnvaru vai normatīvajos aktos noteiktā kārtībā apliecinātu pilnvarojuma kopiju.

1.12.4. Ja pretendents piedāvājuma datu aizsardzībai izmantojis piedāvājuma papildu šifrēšanu (saskaņā ar 1.12.1.3.apakšpunktu), pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām iepirkuma komisijai jāiesniedz elektroniskā atslēga ar paroli šifrētā dokumenta atvēršanai.

1.12.5. Piedāvājumā iekļautajiem dokumentiem jābūt skaidri salasāmiem, latviešu valodā. Vārdiem un skaitļiem jābūt bez iestarpinājumiem vai labojumiem. Ja kāds oriģināldokuments ir sagatavots svešvalodā, tam pievieno tulkojumu latviešu valodā. Pretendents apliecina tulkojuma pareizību atbilstoši normatīvo aktu prasībām. Iesniedzot piedāvājumu, Pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu. Par kaitējumu, kas radies dokumenta tulkojuma nepareizības dēļ, Pretendents atbild normatīvajos aktos noteiktajā kārtībā. 

1.12.6. Piedāvājuma dokumentiem ir jābūt noformētiem atbilstoši Ministru kabineta 2018.gada 4.septembra noteikumiem Nr.558 „Dokumentu izstrādāšanas un noformēšanas kārtība”.

1.12.7. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, pretendentam noteiktajā laikā (ne vēlāk kā 15 (piecpadsmit) minūšu laikā pēc piedāvājumu atvēršanas uzsākšanas) jāiesniedz derīga elektroniska atslēga un parole šifrētā dokumenta atvēršanai. Ja piedāvājums saturēs kādu no šajā punktā minētajiem riskiem, tas netiks izskatīts.

1.13. Cita informācija

1.13.1. Pretendenta iesniegtais piedāvājums nozīmē pilnīgu šī Nolikuma noteikumu pieņemšanu un atbildību par to izpildi.

1.13.2. Pēc piedāvājumu iesniegšanas termiņa beigām pretendents nevar savu piedāvājumu grozīt.

1.13.3. Pretendentam ir pilnībā jāsedz piedāvājuma sagatavošanas un iesniegšanas izmaksas. Pasūtītājs neuzņemas nekādas saistības par šīm izmaksām neatkarīgi no iepirkuma procedūras rezultāta.

1.13.4. Visi Nolikuma pielikumi ir tā neatņemamas sastāvdaļas.

1.13.5. Iepirkuma procedūras, līguma izpildes, informācijas apmaiņas darba valoda ir latviešu valoda.

2. PIEDĀVĀJUMU VĒRTĒŠANA UN PIEDĀVĀJUMA IZVĒLE

2.1. Piedāvājuma vērtēšanas pamatnoteikumi

2.1.1. Iepirkuma komisija piedāvājumu vērtēšanu veic slēgtās sēdēs.

2.1.2. Piedāvājumu vērtēšanu veic posmos: pretendentu atlase, pretendentu izslēgšanas noteikumu pārbaude, tehnisko piedāvājumu atbilstības pārbaude, finanšu piedāvājuma pārbaude un piedāvājumu izvēle.

2.1.3. Katrā vērtēšanas posmā vērtē tikai to pretendentu piedāvājumus, kuri nav noraidīti iepriekšējā vērtēšanas posmā.

2.2. Pretendentu atlase

2.2.1. Prasības pretendentiem un iesniedzamie dokumenti

	
	Pretendentiem izvirzītās prasības vai atsauce uz Nolikuma punktu
	Iesniedzamie dokumenti

	2.2.1.1. 
	Pretendenta pieteikums dalībai iepirkumā
	Pretendenta pieteikums dalībai iepirkuma procedūrā, atbilstoši Nolikuma 1.pielikuma formai.

	2.2.1.2. 
	Pilnvaras oriģināls vai apliecināta kopija, ja pretendenta piedāvājumu paraksta pilnvarota persona.
	Pilnvaras oriģināls vai apliecināta kopija, ja pretendenta piedāvājumu paraksta pilnvarota persona.

	2.2.1.3. 
	Pretendents ir reģistrēts Latvijas Republikas Uzņēmumu reģistrā vai līdzvērtīgā reģistrā ārvalstīs. 

Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja pretendents plāno piesaistīt apakšuzņēmējus).
	Latvijas Republikas Uzņēmumu reģistrā vai līdzvērtīgas komercdarbību reģistrējošas iestādes ārvalstī, kur pretendents reģistrēts, izdotas reģistrācijas apliecības kopija vai cits dokuments, kas apliecina pretendenta reģistrāciju atbilstoši attiecīgās valsts normatīvo aktu prasībām.

Gadījumā, ja pretendenta reģistrācijas valsts normatīvie akti neparedz komersanta reģistrācijas apliecības izsniegšanu fiziska dokumenta formā, pretendents jāiesniedz apliecinātu izdruku no oficiālas elektroniskās datu bāzes.

	2.2.1.5.


	Prasības attiecībā uz pretendenta tehniskajām un profesionālajām spējām:
	

	2.2.1.6.
	Pretendentam iepriekšējo 3 (trīs) gadu laikā pirms piedāvājuma iesniegšanas dienas ir pieredze Tehniskajā specifikācijā minēto Pakalpojumu sniegšanas jomā. Pieredzi apliecina iepriekšējo 3 (trīs) gadu laikā noslēgtie līgumi, no kuriem vismaz 1 (viens) ir pēc apjoma līdzvērtīgs pretendenta piedāvājumam šajā iepirkuma procedūrā.
	Pretendenta pieredzes saraksts (atbilstoši Nolikuma 6.pielikuma formai).

	
	Gadījumā, ja piedāvājumu iesniedz piegādātāju apvienība vai personālsabiedrība

	2.2.1.7.
	Informācija par piegādātāju apvienībā ietilpstošajām personām atbilstoši 5.pielikuma formai (norādot vadošo personu, ja tāda ir) – nosaukums, vienotais reģistrācijas numurs, pasta adrese, kontaktpersona un tās tālruņa numurs, atbildības apjoms procentos, dalībnieka atbildības daļas īss apraksts.
	Informācija par piegādātāju apvienībā ietilpstošajām personām atbilstoši 5.pielikuma formai (norādot vadošo personu, ja tāda ir) – nosaukums, vienotais reģistrācijas numurs, pasta adrese, kontaktpersona un tās tālruņa numurs, atbildības apjoms procentos, dalībnieka atbildības daļas īss apraksts.

	2.2.1.8.
	Visu piegādātāju apvienības dalībnieku parakstītas pilnvaras oriģināls vai apliecināta kopija par piegādātāju apvienības izvirzīto pārstāvi iepirkuma procedūrai un iepirkuma dokumentācijas parakstīšanai.
	Visu piegādātāju apvienības dalībnieku parakstītas pilnvaras oriģināls vai apliecināta kopija par piegādātāju apvienības izvirzīto pārstāvi iepirkuma procedūrai un iepirkuma dokumentācijas parakstīšanai.

	2.2.1.9.
	Apliecinājums, ka gadījumā, ja piegādātāju apvienībai tiek piešķirtas līguma slēgšanas tiesības, tā pirms līguma noslēgšanas, bet ne vēlāk kā 15 (piecpadsmit) dienu laikā no paziņojuma par līguma slēgšanas tiesību piešķiršanu saņemšanas dienas, reģistrēs Uzņēmumu reģistra Komercreģistrā pilnsabiedrību.
	Apliecinājums, ka gadījumā, ja piegādātāju apvienībai tiek piešķirtas līguma slēgšanas tiesības, tā pirms līguma noslēgšanas, bet ne vēlāk kā 15 (piecpadsmit) dienu laikā no paziņojuma par līguma slēgšanas tiesību piešķiršanu saņemšanas dienas, reģistrēs Uzņēmumu reģistra Komercreģistrā pilnsabiedrību.

	
	Gadījumā, ja iepirkuma līguma izpildē plānots piesaistīt apakšuzņēmējus

	2.2.1.10.
	Pretendents norāda visus apakšuzņēmējus, kurus paredzēts piesaistīt līguma izpildē, norādot arī katram apakšuzņēmējam izpildei nododamo līguma daļu.
	Informācija par apakšuzņēmējiem atbilstoši 6.pielikuma formai (dilstošā secībā pēc nododamās līguma daļas apjoma) – nosaukums, vienotais reģistrācijas numurs, pasta adrese, kontaktpersona un tās tālruņa numurs, nododamā līguma daļa procentos, nododamās līguma daļas īss apraksts.

	2.2.1.11.
	Pretendenta piesaistītie apakšuzņēmēji ir informēti un izprot tiem izpildei nododamās līguma daļas raksturu un apjomu, ir spējīgi un gatavi uzņemties veikt šos darbus gadījumā, ja pretendents tiks atzīts par iepirkuma procedūras uzvarētāju. 
	Katra apakšuzņēmēja apliecinājums par tā gatavību veikt tam izpildei nododamo līguma daļu gadījumā, ja pretendents tiks atzīts par iepirkuma procedūras uzvarētāju.

	2.2.1.12.
	Tehniskais piedāvājums
	Tehniskais piedāvājums atbilstoši Nolikuma 2.4.punkta nosacījumiem.

	
	Finanšu piedāvājums
	Finanšu piedāvājums atbilstoši Nolikuma 3.1.punkta nosacījumiem.


2.2.2. Pretendentu atlasē Iepirkuma komisija pārbauda, vai pretendents ir iesniedzis visus Nolikuma 2.2.1. punktā norādītos dokumentus un vai tie atbilst 2.2.1.punktā noteiktajām prasībām. 

2.2.3. Ja pretendents nav iesniedzis visus Nolikuma 2.2.1.punktā norādītos dokumentus vai tie neatbilst Nolikuma 2.2.1.punkta prasībām, Iepirkuma komisija lemj par piedāvājuma noraidīšanu.

2.3. Pretendentu izslēgšanas noteikumi un to pārbaude
2.3.1. Pretendentu izslēgšanas noteikumi:
	2.3.1.1. 
	Pasludināts pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts.

	2.3.1.2. 
	Pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 euro

	2.3.1.3. 
	Pretendentam ir piemērotas Starptautisko un Latvijas republikas nacionālo sankciju likumā noteiktās sankcijas.


2.3.2. Pretendentu izslēgšanas noteikumi attiecas uz:
2.3.2.1. Pretendentu (2.2.1. – 2.2.3.punkts);

2.3.2.2. Personālsabiedrību un visiem personālsabiedrības biedriem, ja piedāvājumu iesniedz personālsabiedrība (2.2.1. – 2.2.3.punkts);
2.3.2.3. Visiem piegādātāju apvienības dalībniekiem, ja piedāvājumu iesniedz piegādātāju apvienība 2.2.1. – 2.2.3.punkts);
2.3.2.4. Pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par plānoto līgumu vai iepirkuma dokumentos noteiktajām prasībām 2.2.1. – 2.2.3.punkts).
2.3.3. Iepirkuma komisija veic Nolikuma 2.3.1.1. un 2.3.1.2. punktā noteikto faktu pārbaudi par Latvijā reģistrētiem vai pastāvīgi dzīvojošiem Pretendentiem informācijas sistēmā, kurā saskaņā ar Publisko iepirkumu likuma 9. panta devīto daļu iegūstama informācija, lai pārbaudītu, vai pretendents nav izslēdzams no dalības iepirkuma procedūrā. Pasūtītājs minēto informāciju ir tiesīgs iegūt, neprasot pretendenta un citu Nolikuma 2.3.2. punktā minēto personu piekrišanu. 2.3.1.3. punktā minēto faktu pārbaude tiek veikta sankciju datu bāzēs un sankciju kartē.

2.3.4. Nolikuma 2.3.1.2.punktā noteikto faktu pārbaudi veic uz brīdi (datumu), kad paziņojums par plānoto līgumu publicēts Iepirkumu uzraudzības biroja mājaslapā. 

2.3.5. Ja pretendents atbilst Nolikuma 2.3.1.1.punktā noteiktajiem pretendentu izslēgšanas noteikumiem, pasūtītājs izslēdz pretendentu no turpmākās dalības iepirkuma procedūrā.

2.3.6. Atkarībā no atbilstoši Nolikuma 2.3.1.2.punktam veiktās pārbaudes rezultātiem pasūtītājs:
2.3.6.1. neizslēdz pretendentu no dalības iepirkumā, ja konstatē, ka saskaņā ar Ministru kabineta noteiktajā informācijas sistēmā esošo informāciju pretendentam un Nolikuma 2.3.2.punktā minētajām personām nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 euro;
2.3.6.2. informē pretendentu par to, ka saskaņā ar Valsts ieņēmumu dienesta publiskajā nodokļu parādnieku datubāzē pēdējās datu aktualizācijas datumā ievietoto informāciju ir konstatēts, ka tam vai Nolikuma 2.3.2. punktā minētajām personām piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 euro, un nosaka termiņu — 10 dienas pēc informācijas izsniegšanas vai nosūtīšanas dienas — apliecinājuma iesniegšanai. Pretendents, lai apliecinātu, ka tam vai Nolikuma 2.3.2.punktā minētajām personām nebija nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 euro, iesniedz attiecīgās personas vai tās pārstāvja apliecinātu izdruku no Valsts ieņēmumu dienesta elektroniskās deklarēšanas sistēmas par to, ka attiecīgajai personai nebija nodokļu parādu, tajā skaitā valsts sociālās apdrošināšanas iemaksu parādu, kas kopsummā pārsniedz 150 euro. Ja noteiktajā termiņā minētais apliecinājums nav iesniegts, pasūtītājs pretendentu izslēdz no dalības iepirkumā.
2.3.6.3. Iepirkumu komisijai ir tiesības veikt pretendenta iesniegto izdruku autentiskuma pārbaudi.
2.3.6.4. Attiecībā uz ārvalstī reģistrētu vai pastāvīgi dzīvojošu pretendentu un Nolikuma 2.3.2.punktā minētajām personām pieprasa, lai pretendents iesniedz attiecīgās kompetentās institūcijas izziņu, kas apliecina, ka uz to un Nolikuma 2.3.2.punktā minēto personu neattiecas Nolikuma 2.3.1.punktā noteiktie gadījumi. Termiņu izziņas iesniegšanai pasūtītājs nosaka ne īsāku par 10 darbdienām pēc pieprasījuma izsniegšanas vai nosūtīšanas dienas. Ja attiecīgais pretendents noteiktajā termiņā neiesniedz minēto izziņu, pasūtītājs to izslēdz no dalības iepirkumā. Minot pamatotus argumentus, pretendentam ir tiesības lūgt noteiktā izziņas iesniegšanas termiņa pagarinājumu, taču pasūtītājam nav pienākums piešķirt prasīto termiņa pagarinājumu.
2.4. Tehnisko piedāvājumu un Finanšu piedāvājuma atbilstības pārbaude

2.4.1. Iesniedzamie dokumenti:

	2.4.1.1. 
	Tehniskā specifikācija– piedāvājums atbilstoši 2. pielikuma formai. Tehniskajā specifikācijā – skaidri, viennozīmīgi un nepārprotami jāatspoguļo Tehniskās specifikācijas beznosacījumu prasību izpilde.


2.4.2. Iepirkuma komisija tehniskos piedāvājumus vērtē par visu iepirkuma priekšmetu kopā. 
2.4.3. Vērtējot tehniskos piedāvājumus – Iepirkuma komisija pārbauda, vai pretendenta iesniegtais piedāvājums atbilst prasītajai Tehniskajai specifikācijai (Nolikuma 2.pielikums).

2.4.4. Ja pretendenta iesniegtais tehniskais piedāvājums neatbilst prasītajai Tehniskajai specifikācijai (Nolikuma 2.pielikums), Iepirkuma komisija lemj par piedāvājuma noraidīšanu.
3. Finanšu piedāvājumu vērtēšana un izvēle

3.1. 
Iesniedzamie dokumenti:
	3.1.1.
	Finanšu piedāvājums atbilstoši 3.pielikuma formai. Finanšu piedāvājumā pretendentam jāietver visi izdevumi un izmaksas, kas saistītas ar Tehniskajā specifikācijā minēto pakalpojumu sniegšanu, izņemot pievienotās vērtības nodokli, ko norāda atsevišķi.


3.2. 
Iepirkuma komisija finanšu piedāvājumus vērtē par visu iepirkuma priekšmetu kopā.
3.1.1. Aritmētisko kļūdu pārbaude.

3.1.1.1. Piedāvājumu vērtēšanas laikā Iepirkuma komisija pārbauda, vai pretendentu finanšu piedāvājumos nav aritmētisku kļūdu. 

3.1.1.2. Ja Iepirkuma komisija piedāvājumos konstatē aritmētiskas kļūdas, tā šīs kļūdas izlabo. 

3.1.1.3. Par kļūdu labojumu un laboto piedāvājuma summu Iepirkuma komisija paziņo pretendentam, kura pieļautās kļūdas labotas. 

3.1.1.4. Turpmāk vērtējot finanšu piedāvājumus, Iepirkuma komisija ņem vērā aritmētisko kļūdu labojumus.

3.1.2. Nepamatoti lētu piedāvājumu pārbaude.

3.1.2.1. Piedāvājumu vērtēšanas laikā Iepirkuma komisija pārbauda, vai pretendentu Finanšu piedāvājumi nav nepamatoti lēti. 

3.1.2.2. Iepirkuma komisija izskata, vai piedāvājumos nav konstatējamas pazīmes, kas varētu liecināt, ka pretendentu Finanšu piedāvājumi ir nepamatoti lēti.

3.1.2.3. Konstatējot pazīmes, kas varētu liecināt, ka pretendentu Finanšu piedāvājumi ir nepamatoti lēti, Iepirkuma komisija rīkojas saskaņā ar Publisko iepirkumu likuma 53. panta nosacījumiem.

3.1.3. Iepirkuma komisija izvēlas piedāvājumu ar viszemāko cenu no piedāvājumiem, kas atbilst Nolikuma un Tehniskās specifikācijas prasībām.

3.1.4. Ja pasūtītājs konstatē, ka piedāvājumu novērtējums atbilstoši izraudzītajam piedāvājuma izvēles kritērijam ir vienāds, tas izvēlas piedāvājumu, kura 7. pielikuma formā ir uzrādīta lielāka pieredze.
4. Lēmuma pieņemšana par līguma slēgšanas tiesību piešķiršanu

4.1. Iepirkuma komisija par pretendentu, kuram būtu piešķiramas līguma slēgšanas tiesības, atzīst pretendentu, kurš atbilst visām Nolikuma prasībām un ir iesniedzis piedāvājumu ar viszemāko cenu.
4.2. Attiecībā par Latvijā reģistrētu pretendentu, kuram būtu piešķiramas līguma slēgšanas tiesības, pirms lēmuma par līguma slēgšanas tiesību piešķiršanu pieņemšanas Iepirkuma komisija veic atkārtotu Nolikuma 2.3.1.2. punktā noteikto izslēgšanas noteikumu pārbaudi par katru pretendentu, kuram būtu piešķiramas līguma slēgšanas tiesības. 

4.2.1. Atkārtoto izslēgšanas noteikumu pārbaudi veic saskaņā ar Nolikuma 2.3.3. un 2.3.6.punktu nosacījumiem.

4.2.2. Nolikuma 2.3.1.2.punktā noteikto faktu pārbaudi veic uz brīdi (datumu), kad pieņemts lēmums par iespējamu līguma slēgšanas tiesību piešķiršanu.

4.3. Attiecībā par ārvalstīs reģistrētu pretendentu, kuram būtu piešķiramas līguma slēgšanas tiesības, atkārtota Nolikuma 2.3.1.2. punktā noteikto izslēgšanas noteikumu pārbaude netiek veikta.
4.4. Iepirkuma komisija piešķir līguma slēgšanas tiesības pretendentam, kura piedāvājums atbilst Nolikuma prasībām un ir ar viszemāko cenu.

5. IEPIRKUMA LĪGUMS

5.1. Lēmumu par iepirkuma procedūras rezultātiem pasūtītājs pretendentiem paziņo rakstiski 3 (trīs) darba dienu laikā no dienas, kad pasūtītājs ir pieņēmis lēmumu par iepirkuma procedūras rezultātiem.

5.2. Pasūtītājs slēgs iepirkuma līgumu, pamatojoties uz izraudzītā pretendenta piedāvājumu, un saskaņā ar Nolikuma noteikumiem.

5.3. Ja iepirkuma procedūras uzvarētājs bez attaisnojoša iemesla 10 (desmit) darba dienu laikā atsakās slēgt Līgumu ar pasūtītāju, vai iepirkuma procedūras uzvarētājs atsauc savu piedāvājumu vai Personu apvienība 15 (piecpadsmit) dienu laikā nereģistrē personālsabiedrību, Iepirkuma komisija var izvēlēties nākošo pretendentu ar piedāvāto zemāko cenu, kurš atbilst Iepirkuma dokumentu prasībām. 

5.4. Pirms lēmuma pieņemšanas par Līguma slēgšanu ar nākamo pretendentu, kurš piedāvājis zemāko cenu, pasūtītājs izvērtēs, vai tas nav uzskatāms par vienu tirgus dalībnieku kopā ar sākotnēji izraudzīto pretendentu, kurš atteicās slēgt Līgumu ar pasūtītāju. Ja nepieciešams, pasūtītājs pieprasīs no nākamā pretendenta apliecinājumu un pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto pretendentu.

5.5. Ja nākamais pretendents, kurš piedāvājis zemāko cenu, ir uzskatāms par vienu tirgus dalībnieku kopā ar sākotnēji izraudzīto pretendentu, pasūtītājs pieņem lēmumu pārtraukt iepirkuma procedūru, neizvēloties nevienu piedāvājumu.

5.6. Iepirkuma procedūras rezultātā izraudzītā pretendenta personālu, kuru tas iesaistījis līguma izpildē, par kuru sniedzis informāciju pasūtītājam un kura kvalifikācijas atbilstību izvirzītajām prasībām pasūtītājs ir vērtējis, kā arī apakšuzņēmējus, uz kuru iespējām pretendents balstījies, lai apliecinātu savas kvalifikācijas atbilstību Nolikumā noteiktajām prasībām, pēc iepirkuma līguma noslēgšanas drīkstēs nomainīt tikai ar pasūtītāja rakstveida piekrišanu, ievērojot Publisko iepirkumu likuma 62.panta trešajā daļā paredzētos nosacījumus. 

6. IEPIRKUMA KOMISIJAS TIESĪBAS UN PIENĀKUMI

6.1. Iepirkuma komisijas tiesības:

6.1.1. pārbaudīt nepieciešamo informāciju kompetentā institūcijā, oficiālās vai publiski pieejamās informācijas sistēmās vai citos publiski pieejamos avotos, ja tas nepieciešams pretendentu atlasei, piedāvājumu atbilstības pārbaudei, piedāvājumu vērtēšanai un salīdzināšanai, kā arī lūgt, lai pretendents izskaidro dokumentus, kas iesniegti Iepirkuma komisijai, un uzrāda to oriģinālus;

6.1.2. jebkurā iepirkuma procedūras stadijā ir tiesības prasīt, lai pretendents un kandidāts iesniedz visus dokumentus vai daļu no tiem, kas apliecina tā atbilstību paziņojumā par līgumu vai iepirkuma procedūras dokumentos noteiktajām pretendentu un kandidātu atlases prasībām. Pasūtītājs nepieprasa tādus dokumentus un informāciju, kas jau ir tā rīcībā vai pieejama publiskajās datubāzēs;
6.1.3. pieprasīt, lai pretendents precizē informāciju par savu piedāvājumu, ja tas nepieciešams pretendentu atlasei, kā arī piedāvājumu vērtēšanai un salīdzināšanai;

6.1.4. izslēgt pretendenta piedāvājumu no tālākas vērtēšanas gadījumā, ja jebkurā vērtēšanas stadijā atklājas, ka pretendents nav sniedzis nepieciešamās ziņas vai sniedzis nepatiesas ziņas;

6.1.5. labot aritmētiskās kļūdas pretendenta finanšu piedāvājumā;

6.1.6. pieaicināt atzinumu sniegšanai neatkarīgus ekspertus ar padomdevēja tiesībām;

6.1.7. jebkurā brīdī pārtraukt iepirkuma procedūru, ja tam ir objektīvs pamatojums un par to ir nosūtīts paziņojums Iepirkumu uzraudzības birojam un visiem pretendentiem;

6.1.8. izvēlēties nākamo lētāko piedāvājumu, ja izraudzītais pretendents atsakās slēgt iepirkuma līgumu ar pasūtītāju;

6.1.9. citas Iepirkuma komisijas tiesības saskaņā ar Publisko iepirkumu likumu, Nolikumu un Latvijas Republikā spēkā esošajiem normatīvajiem aktiem.

6.2. Iepirkuma komisijas pienākumi:
6.2.1. nodrošināt iepirkuma procedūras norisi un dokumentēšanu;

6.2.2. nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem;

6.2.3. pēc ieinteresētā piegādātāja pieprasījuma sniegt papildu informāciju par Iepirkuma procedūras Nolikumu;

6.2.4. citi Iepirkuma komisijas pienākumi saskaņā ar Publisko iepirkumu likumu, Nolikumu un Latvijas Republikā spēkā esošajiem normatīvajiem aktiem.

7. PRETENDENTA TIESĪBAS UN PIENĀKUMI

7.1. Pretendenta tiesības:
7.1.1. savlaicīgi rakstiski pieprasīt papildus informāciju par Nolikumu;

7.1.2. pirms piedāvājumu iesniegšanas termiņa beigām grozīt vai atsaukt iesniegto piedāvājumu;

7.1.3. iesniegt iesniegumu par iepirkuma procedūras pārkāpumiem Publisko iepirkumu likuma 9. panta 23.daļā noteiktajā kārtībā;

7.1.4. citas pretendenta tiesības saskaņā ar Publisko iepirkumu likumu, Nolikumu un Latvijas Republikā spēkā esošajiem normatīvajiem aktiem.

7.2. Pretendenta pienākumi:

7.2.1. iesniegt piedāvājumus atbilstoši Nolikuma prasībām;

7.2.2. sniegt patiesu informāciju;

7.2.3. sniegt atbildes uz Iepirkuma komisijas pieprasījumiem par papildus informāciju, kas nepieciešama pretendentu atlasei, piedāvājumu atbilstības pārbaudei un izvēlei;

7.2.4. segt visas un jebkuras izmaksas, kas saistītas ar piedāvājumu sagatavošanu un iesniegšanu neatkarīgi no iepirkuma procedūras rezultāta;

7.2.5. Pretendentam, kuram piešķirtas līguma slēgšanas tiesības, ir pienākums noslēgt iepirkuma līgumu. Atteikšanās noslēgt līgumu vai parakstīta līguma eksemplāra nepiegādāšana pasūtītājam 10 (desmit) darba dienu laikā var tikt uzskatīta par pretendenta piedāvājuma atsaukšanu;

7.2.6. citi pretendenta pienākumi saskaņā ar Publisko iepirkumu likumu, šo Nolikumu un Latvijas Republikā spēkā esošajiem normatīvajiem aktiem.

8. NOLIKUMA PIELIKUMI

Nolikums sastādīts uz 14 (četrpadsmit) lpp. Visi pielikumi ir Nolikuma neatņemamas sastāvdaļas. Nolikumam pievienoti sekojoši pielikumi:

8.1.1. 1.pielikums – Pieteikums dalībai iepirkuma procedūrā (forma) uz 2 (divām) lpp;

8.1.2. 2.pielikums – Tehniskā specifikācija – (forma) uz 2 (divām) lpp.;

8.1.3. 3.pielikums – Finanšu piedāvājums – forma  uz 1 (vienas) lpp;

8.1.4. 4.pielikums – Piegādātāju apvienības vai personālsabiedrības biedru saraksts (forma) uz 1 (vienas) lpp;

8.1.5. 5.pielikums – Piesaistīto apakšuzņēmēju saraksts (forma) uz 1 (vienas) lpp;

8.1.6. 6.pielikums – Pieredzes saraksts uz 1 (vienas) lpp.

